20061223

P6_TA(2006)0584

Egyedi program: Megelőzés, felkészültség és a következmények kezelése a terrorizmus elleni küzdelem vonatkozásában (2007–2013) *

Az Európai Parlament jogalkotási állásfoglalása a 2007–2013 közötti időszakra vonatkozó, "Bűnmegelőzés és a bűnözés elleni küzdelem" elnevezésű egyedi program létrehozásáról szóló tanácsi határozatra irányuló javaslatról – "Biztonság és a szabadságjogok védelme" elnevezésű általános program (COM(2005)0124 – C6-0241/2005 – 2005/0034(CNS)

(Konzultációs eljárás)

Az Európai Parlament,

- tekintettel a Bizottság által a Tanácshoz intézett javaslatra (COM(2005)0124) [1],

- tekintettel az EK-Szerződés 308. cikkére, amely alapján a Tanács konzultált a Parlamenttel (C6-0241/2005),

- tekintettel eljárási szabályzata 51. cikkére,

- tekintettel az Állampolgári Jogi, Bel- és Igazságügyi Bizottság jelentésére és a Költségvetési Bizottság véleményére (A6-0390/2006);

1. jóváhagyja a Bizottság módosított javaslatát;

2. úgy véli, hogy a jogalkotási javaslatban megjelölt indikatív pénzügyi referenciaösszegnek összhangban kell állnia az új többéves pénzügyi keret 3A. címének plafonértékével, illetve emlékeztet arra, hogy az éves összeget az éves költségvetési eljárás során a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti 2006. május 17-i intézményközi megállapodás [2] 38. pontjának rendelkezéseivel összhangban határoznak;

3. felhívja a Bizottságot, hogy ennek megfelelően változtassa meg javaslatát az EK-Szerződés 250. cikkének (2) bekezdése értelmében;

4. felhívja a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

5. felkéri a Tanácsot, hogy ismételten konzultáljon a Parlamenttel, abban az esetben, ha lényegesen kívánja módosítani a Bizottság javaslatát;

6. utasítja elnökét, hogy továbbítsa álláspontját a Tanácsnak és a Bizottságnak.

Módosítás: 1

Cím

A 2007–2013 közötti időszakra "A terrorizmus megelőzése, arra való felkészültség és következményeinek kezelése" elnevezésű, egyedi program létrehozásáról szóló tanácsi határozatra irányuló javaslat

A 2007–2013 közötti időszakra "A biztonsággal, különösen a terrorizmussal kapcsolatos kockázatok megelőzése és következményeinek kezelése" elnevezésű, egyedi program létrehozásáról szóló tanácsi határozatra irányuló javaslat

Módosítás: 2

(1) preambulumbekezdés

(1) Aterrorizmusmegelőzése, arra való felkészültség és következményei kezelésének kulcsfontosságú vonatkozásai az Európai Unióról szóló szerződés 2. cikkének negyedik francia bekezdésében megfogalmazott, az EU szabadságon, biztonságon és a jog érvényesülésén alapuló térségként történő fenntartására és fejlesztésére irányuló célkitűzésnek.

(1) A biztonsággal, különösen aterrorizmussalkapcsolatos kockázatok megelőzése és következményei kezelésének kulcsfontosságú vonatkozásai az Európai Unióról szóló szerződés 2. cikkének negyedik francia bekezdésében megfogalmazott, az EU szabadságon, biztonságon és a jog érvényesülésén alapuló térségként történő fenntartására és fejlesztésére irányuló célkitűzésnek.

Módosítás: 3

(2) preambulumbekezdés

(2) A Közösségnek meg kell tennie a szükséges intézkedéseket annak megelőzésére, hogy a demokratikus értékek, a jogállamiság, a nyílt társadalom, valamint polgáraink és társadalmaink szabadsága terrortámadás célpontjává váljon, valamint annak érdekében, hogy – ahol csak lehet – korlátozza a támadások következményeit.

(2) A Közösségnek meg kell tennie a szükséges intézkedéseket annak megelőzésére, hogy a természeti, illetve az emberi tevékenység (egyebek között a terrorizmus) által előidézett katasztrófák egyfelől veszélybe sodorják polgáraink és társadalmaink jólétét, szabadságát és biztonságát, másfelől – az utóbbiak esetében – maguk a demokratikus értékek, a jogállamiság és a nyílt társadalom ellen intézzenek támadást; illetve annak érdekében, hogy – ahol csak lehet – korlátozza ezen esetleges katasztrófák következményeit.

Módosítás: 4

(6) preambulumbekezdés

(6) A 2001. október 23-i 2001/792/EK, Euratom tanácsi határozattal kialakított, a polgári védelmi segítségnyújtási beavatkozások terén a fokozott együttműködés előmozdítását segítő közösségi eljárás azonnali segítséget nyújt valamennyi súlyos vészhelyzetben, de nem kimondottan a terrortámadások megelőzésére, az azokra való felkészültségre, illetve azok következményeinek kezelésére fejlesztették ki.

Módosítás: 5

(7) preambulumbekezdés

(7) Az eredményesség, költséghatékonyság és átláthatóság érdekében egyetlen programba kell összevonni és e programon belül finanszírozni a terrorizmus megelőzésére, a felkészültségre és a következményei kezelésére irányuló erőfeszítéseket.

(7) Az eredményesség, költséghatékonyság és átláthatóság érdekében egyetlen programba kell összevonni és e programon belül finanszírozni a biztonsághoz kapcsolódó kockázatok, különösen a terrorizmus megelőzése, és a következményei kezelésére irányuló erőfeszítéseket.

Módosítás: 6

(8) preambulumbekezdés

(8) A jogbiztonságra és koherenciára, valamint az egyéb pénzügyi programokkal való kiegészítő jellegre tekintettel meg kell határozni a "megelőzési és felkészültségi intézkedések", "a válság- és következménykezelés", valamint a "létfontosságú infrastruktúra" kifejezések jelentését.

(8) A jogbiztonságra és koherenciára, valamint az egyéb pénzügyi programokkal való kiegészítő jellegre tekintettel meg kell határozni a "megelőzési intézkedések", "a következménykezelés", valamint a "létfontosságú infrastruktúra" kifejezések jelentését.

Módosítás: 7

(9) preambulumbekezdés

(9) A Bizottság intézkedései – adott esetben a határokon átnyúló projektekkel együtt – rendkívül fontosak az egységes és koordinált közösségi megközelítés eléréséhez. Ezen túlmenően, hasznos és helyénvaló támogatni a tagállamokon belüli projekteket, amennyiben azok hasznos tapasztalatot és ismereteket biztosítanak a közösségi szintű további intézkedésekhez, különösen az ellenőrzésekhez, valamint a veszély- és kockázatértékelésekhez.

(9) A Bizottság intézkedései és a határokon átnyúló projektek rendkívül fontosak az európai személyekre és a létfontosságú infrastruktúrákra nehezedő fenyegetések számbavételének és felmérésének haladéktalan megkezdéséhez, a Bizottság és a tagállamok között egy korai előrejelzési rendszer létrehozása céljából, továbbá a közösségi szinten adott válaszok egységes és koordinált megközelítésének eléréséhez. Ezen túlmenően, hasznos és helyénvaló támogatni a tagállamokon belüli projekteket, amennyiben azok közösségi szinten átültethető, hasznos tapasztalatot és ismereteket biztosítanak további intézkedésekhez, különösen az ellenőrzésekhez, valamint a veszély- és kockázatértékelésekhez.

Módosítás: 8

(10) preambulumbekezdés

(10) Helyénvaló továbbá rendelkezni a harmadik országok és nemzetközi szervezetek transznacionális projektekben történő részvételéről.

(10) Tekintettel arra, hogy a terrorizmus nem ismer határokat, helyénvaló továbbá rendelkezni a harmadik országok és nemzetközi szervezetek transznacionális projektekben történő részvételéről.

Módosítás: 9

(11) preambulumbekezdés

(11) Biztosítani kell a kiegészítő jelleget egyéb olyan közösségi és uniós programokkal, mint például az Európai Unió szolidaritási alapja, a súlyos veszélyhelyzetekben alkalmazott gyorsreagálási és felkészültségi eszköz, a polgári védelmi segítségnyújtási beavatkozások terén a fokozott együttműködés előmozdítását segítő közösségi eljárás, a kutatás-fejlesztési keretprogram, valamint a strukturális alapok.

(11) Biztosítani kell a kiegészítő jelleget egyéb olyan közösségi és uniós programokkal, mint például az Európai Unió szolidaritási alapja, a súlyos veszélyhelyzetekben alkalmazott gyorsreagálási és felkészültségi eszköz, a polgári védelmi segítségnyújtási beavatkozások terén a fokozott együttműködés előmozdítását segítő közösségi eljárás, a kutatás-fejlesztési keretprogram, valamint a strukturális alapok. Kifejezetten engedélyezni kell a Bizottság programjaival való társfinanszírozást is, amely lehetővé teszi olyan eseti tanulmányok készítését, melyek hatással vannak a személyek és a létfontosságú infrastruktúrák biztonságára, például a közlekedés és az energia terén, és amelynek idővel az a célkitűzése, hogy egy világosan meghatározott, átfogó biztonsági stratégia szolgálatában valamennyi finanszírozási lehetőséget egyetlen, egységes eszközben összpontosítsa.

Módosítás: 10

(12) preambulumbekezdés

(12) Mivel e program célkitűzéseit a tagállamok nem képesek kellő mértékben megvalósítani, és ezért azok – a kezdeményezés nagyságrendje vagy hatása miatt – közösségi szinten jobban megvalósíthatók, így az Európai Közösséget létrehozó szerződés 5. cikkében meghatározott szubszidiaritás elvével összhangban a Közösség intézkedéseket fogadhat el. Az említett cikkben megállapított arányosság elvével összhangban ez a határozat nem lépi túl az említett célok eléréséhez szükséges mértéket.

(12) Mivel e program célkitűzéseit a tagállamok nem képesek kellő mértékben megvalósítani, és ezért azok – a kezdeményezés nagyságrendje vagy hatása miatt – közösségi szinten ilyen esetben beavatkozást tehetnek szükségessé, így az Európai Közösséget létrehozó szerződés 5. cikkében meghatározott szubszidiaritás elvével összhangban a Közösség intézkedéseket fogadhat el. Az említett cikkben megállapított arányosság elvével összhangban ez a határozat nem lépi túl az említett célok eléréséhez szükséges mértéket.

Módosítás: 11

(16) preambulumbekezdés

(16) A Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat 2. cikkével összhangban az e határozat végrehajtására vonatkozó intézkedéseket az említett határozat 3. cikkében előírt tanácsadó bizottsági eljárás alkalmazásával kell elfogadni. Ez helyénvaló, mivel a program nem gyakorol jelentős hatást a Közösség költségvetésére.

(16) A Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat 2. cikkével összhangban az e határozat végrehajtására vonatkozó intézkedéseket az említett határozat 5. cikkében előírt szabályozási bizottsági eljárás alkalmazásával kell elfogadni.

Módosítás: 12

1. cikk, (1) bekezdés

Módosítás: 13

2. cikk, a) pont

a) "megelőzés és felkészültség": olyan intézkedések, melyek célja a terrortámadások megelőzése és/vagy veszélyük és/vagy következményeik csökkentése, elsősorban kockázat- és veszélyértékelésekkel, nyomozással, valamint a technológia és módszertan közös előírásainak kifejlesztésével;

a) "megelőzés": olyan intézkedések, melyek célja a terrortámadások és a biztonsághoz kapcsolódó egyéb kockázatok megelőzése és/vagy veszélyük és/vagy következményeik csökkentése, továbbá a személyekre és a létfontosságú infrastruktúrákra nehezedő fenyegetések meghatározása, elsősorban kockázat- és veszélyértékelésekkel, nyomozással, valamint a technológia és módszertan közös előírásainak kifejlesztésével;

Módosítás: 14

2. cikk, b) pont

b) "következménykezelés": olyan intézkedések, melyek korlátozzák a terrortámadások középtávú következményeit és szükségesek az Európai Unió mint a szabadságon, a biztonságon és a jog érvényesülésén alapuló térség megőrzéséhez;

b) "következménykezelés": a biztonsághoz és különösen a terrorizmushoz kapcsolódó incidensekre való reagálás és a következményeik csökkentése érdekében az 5. cikk (2) bekezdése szerint támogatható cselekvésekre korlátozott intézkedések összehangolása, mert ezek az intézkedések szükségesek az Európai Unió mint a szabadságon, a biztonságon és a jog érvényesülésén alapuló térség megőrzéséhez, többek között egy központi korai előrejelzési rendszer megszervezésének, valamint az ilyen esetekre adandó válaszok hatékony, közösségi szintű összehangolásának köszönhetően.

Módosítás: 15

2. cikk, c) pont

c) "létfontosságú infrastruktúra": olyan fizikai források, szolgálatok, kommunikációs eszközök, hálózatok és/vagy eszközök, melyek megzavarása vagy megsemmisítése komolyan kihatna a polgárok egészségére, biztonságára vagy gazdasági jólétére, vagy az Európai Unió, illetve tagállamai kormányainak megfelelőműködésére.

c) "létfontosságú infrastruktúra": olyan fizikai források, szolgálatok, kommunikációs eszközök, hálózatok és/vagy eszközök, melyek megzavarása vagy megsemmisítése komolyan kihatna a polgárok egészségére, biztonságára vagy gazdasági jólétére, a környezetre, vagy az Európai Unió, illetve tagállamai kormányainak tevékenységére, és amelyek – nem kimerítő – felsorolását tartalmazó listája ezen határozat mellékletében szerepel.

Módosítás: 16

3. cikk, (1) bekezdés

(1) E program hozzájárul a polgárok, szabadságjogaik, valamint a társadalom terrortámadásokkal és hasonló váratlan eseményekkel szembeni védelméhez, valamint az Európai Unió mint a szabadságon, a biztonságon és a jog érvényesülésén alapuló térség megőrzéséhez.

(1) E program hozzájárul a polgárok, szabadságjogaik, valamint a társadalom terrortámadásokkal, valamint a biztonsághoz kapcsolódó egyéb kockázatokkal, bármi legyen is az okuk vagy az eredetük, és hasonló váratlan eseményekkel szembeni védelméhez, valamint az Európai Unió, mint a szabadságon, a biztonságon és a jog érvényesülésén alapuló térség megőrzéséhez.

Módosítás: 17

3. cikk, (2) bekezdés

(2) A program általános célkitűzései hozzájárulnak egyéb olyan uniós és közösségi politikák kifejlesztéséhez, mint például a büntetőügyekben folytatott rendőrségi és igazságügyi együttműködés, környezetvédelem, közegészségügy, közlekedés, kutatás és technológiafejlesztés, valamint a gazdasági és szociális kohézió.

(2) A program általános célkitűzései hozzájárulnak egy olyan, egyéb uniós és közösségi politikákon alapuló globális biztonsági koncepció kifejlesztéséhez, mint például a büntetőügyekben folytatott rendőrségi és igazságügyi együttműködés, környezetvédelem, energiaellátás, kommunikációs és információs hálózatok biztonsága, közegészségügy, közlekedés, kutatás és technológiafejlesztés, a kormányzati fellépés folytonossága, valamint a gazdasági és szociális kohézió.

Módosítás: 18

4. cikk, (1) bekezdés

(1) Az általános célkitűzéseken belül a program a megelőzéssel, a felkészültségsel és a következménykezeléssel kapcsolatos intézkedéseket ösztönzi, mozdítja elő és fejleszti, feltéve, hogy azokat egyéb egyedi jogi eszközök nem ölelik fel.

(1) Az általános célkitűzéseken belül a program a biztonsághoz kapcsolódó egyéb kockázatok megelőzésével, különösen a terrorizmus terén, és következményük kezelésével kapcsolatos intézkedéseket ösztönzi, mozdítja elő és fejleszti, feltéve, hogy azokat egyéb egyedi jogi eszközök nem ölelik fel.

Módosítás: 19

4. cikk, (2) bekezdés, bevezető mondat

(2) A terrortámadások megelőzése és a felkészültség terén a program célja, hogy:

(2) A terrortámadások megelőzése terén a program célja, hogy:

Módosítás: 20 és 21

4. cikk, (2) bekezdés a) pont

a) ösztönözze, előmozdítsa és támogassa a létfontosságú infrastruktúrákkal kapcsolatos kockázat- és veszélyértékeléseket – beleértve a helyszíni értékeléseketis – a terrortámadások lehetséges célpontjainak beazonosítása, valamint a biztonságuk fokozása kapcsán felmerülő esetleges szükségletek meghatározása érdekében,

a) ösztönözze, előmozdítsa és támogassa a személyekkel és a létfontosságú infrastruktúrákkal kapcsolatos kockázat- és veszélyértékeléseket – például helyszíni értékelésekútján – a lehetséges célpontok beazonosítása, valamint a biztonságuk fokozása kapcsán felmerülő esetleges szükségletek meghatározása érdekében,

Módosítás: 22

4. cikk, (3) bekezdés, bevezető mondat

(3) A terrortámadások következményeinek kezelése terén a program célja, hogy:

(3) A következménykezelés, és különösen a terrortámadásokhoz kapcsolódó következmények kezelése terén a program célja, hogy:

Módosítás: 23

4. cikk, (3) bekezdés, a) pont

a) ösztönözze, előmozdítsa és támogassa a terrortámadások lehetséges következményeivel kapcsolatos know-how-, tapasztalat- és technológiacserét;

a) ösztönözze, előmozdítsa és támogassa a terrortámadások és a biztonsághoz kapcsolódó egyéb kockázatok lehetséges következményeivel kapcsolatos know-how-, tapasztalat- és technológiacserét;

Módosítás: 24

4. cikk (3) bekezdés c) pont

c) az általános válságkezelés, sürgősségi figyelmeztető és polgárvédelmi mechanizmusokon belül biztosítsa a terrorizmussal kapcsolatos kérdésekre vonatkozó specifikus szakértelem valós idejű inputját.

c) az általános válságkezelés, sürgősségi figyelmeztető és polgárvédelmi mechanizmusokon belül biztosítsa többek között a terrorizmussal kapcsolatos kérdésekre vonatkozó specifikus szakértelem valós idejű inputját.

Megegyezéses módosítás: 25

5. cikk, (1) bekezdés, c) pont, 4. francia bekezdés

- jelentősen hozzájárulnak az Unió és polgárai terrortámadásokkal szembeni védelméhez.

- jelentősen hozzájárulnak az Unió és polgárai terrortámadásokkal és a biztonsághoz kapcsolódó egyéb kockázatokkal szembeni védelméhez; így a létfontosságú nemzeti infrastruktúrára vonatkozó – az érintett tagállamokkal partnerségben folytatott – cselekvések támogathatók oly módon, hogy megszüntessék vagy csökkentsék a biztonság terén meglévő hiányosságaik kihasználásának kockázatát, különösen, ha azoknak határokon átnyúló súlyos hatásaik lehetnek.

Megegyezéses módosítás: 26

5. cikk, (2a) bekezdés (új)

(2a) Továbbra is a tagállamok felelőssége marad az Európai Unióban az általános biztonság javításához szükséges és a jelen program által azonosított operatív biztonsági intézkedések elfogadása, végrehajtása és finanszírozása.

Módosítás: 27

7. cikk (2a) bekezdés (új)

(2a) A támogatáshoz való hozzáférést a benyújtandó dokumentumok tekintetében az arányosság elvének alkalmazásával, valamint egy, a pályázatok benyújtásával kapcsolatos adatbázis létrehozásával kell megkönnyíteni.

Módosítás: 28

7a. cikk (új)

7a. cikk

A finanszírozás nyilvánossága

A jelen program keretében támogatásban részesülő hálózatok, intézmények, illetve szervezetek kötelesek nyilvánosságra hozni az Európai Uniótól kapott támogatást. E célból a Bizottság az átláthatóság területén meghatározza a megfelelő iránymutatásokat.

Módosítás: 29

8. cikk (4) bekezdés -a) pont (új)

-a) jelentősebb katasztrófák hiánya esetén a terrortámadások megelőzésének prioritása;

Módosítás: 30

8. cikk (4a) bekezdés (új)

(4a) A Bizottságnak a lehető legnagyobb mértékben egyszerűsítenie kell az eljárásokat és meg kell bizonyosodnia arról, hogy a jelen programban előirányzott ajánlati felhívások nem rónak túlzottan nagy adminisztrációs terhet a benyújtott pályázati projektek kezdeményezőire. Az ajánlatkérés ilyenkor szervezhető két szakaszban, eszerint az első szakaszban csak a terv megfelelő értékeléséhez feltétlenül szükséges információkat kellene benyújtani.

Módosítás: 31

9. cikk (2) bekezdés

(2) Az e bekezdésre történő hivatkozás esetén az 1999/468/EK határozat 3. és 7. cikkét kell alkalmazni.

(2) Az e bekezdésre történő hivatkozás esetén az 1999/468/EK határozat 5. és 7. cikkét kell alkalmazni.

Módosítás: 32

10. cikk (1) bekezdés

(1) Szinergiára, következetességre és kiegészítő jellegre törekszenek más uniós és közösségi eszközökkel, többek között a bűnmegelőzésről és a bűnözés elleni küzdelemről szóló programmal, a bűnügyi igazságszolgáltatásról szóló programmal, a kutatási és technológiafejlesztési keretprogrammal, az Európai Unió szolidaritási alapjával, valamint a súlyos veszélyhelyzetekben alkalmazott gyorsreagálási és felkészültségi eszközzel.

(1) Szinergiára, következetességre és kiegészítő jellegre törekszenek más uniós és közösségi eszközökkel, többek között a bűnmegelőzésről és a bűnözés elleni küzdelemről szóló programmal, a bűnügyi igazságszolgáltatásról szóló programmal, a kutatási és technológiafejlesztési keretprogrammal, az Európai Unió szolidaritási alapjával, valamint a súlyos veszélyhelyzetekben alkalmazott gyorsreagálási és felkészültségi eszközzel. A Bizottság ügyel arra, hogy a fent említett programok alá tartozó tevékenységek között ne legyenek átfedések.

Módosítás: 33

10. cikk (2) bekezdés

(2) A program megoszthatja a forrásokat egyéb közösségi vagy uniós eszközökkel – elsősorban a "Bűnmegelőzés és a bűnözés elleni küzdelem" elnevezésű programmal – annak érdekében, hogy mindkét program, valamint egyéb közösségi/uniós eszközök célkitűzéseinek megfelelő intézkedéseket hajtsanak végre.

(2) A program megoszthatja a forrásokat egyéb közösségi vagy uniós eszközökkel – elsősorban a "Bűnmegelőzés és a bűnözés elleni küzdelem" elnevezésű programmal – annak érdekében, hogy mindkét program, valamint egyéb közösségi/uniós eszközök célkitűzéseinek megfelelő intézkedéseket hajtsanak végre; valamint a Bizottság programjaival, amelyek célzott tanulmányok készítését teszik lehetővé a létfontosságú infrastruktúrákról, amint ez már folyamatban van a közlekedés és az energia terén.

Módosítás: 34

10. cikk (2a) bekezdés (új)

(2a) A Bizottság biztosítja, hogy az (1) bekezdésében említett programok által lefedett tevékenységeket az ezen határozat által lefedett tevékenységek kiegészítsék, és hogy e tevékenységek között ne legyen átfedés.

Módosítás: 35

10. cikk (3a) bekezdés (új)

(3a) Amennyiben a program forrásai elégtelennek bizonyulnak a már megkezdett intézkedések végrehajtásához, a Bizottság garantálja más, kompatibilis források bevonását.

Módosítás: 36

12. cikk (1) bekezdés, 1 a albekezdés (új)

Módosítás: 37

14. cikk (2a) bekezdés (új)

(2a) A Bizottság az előzetes költségvetés-tervezet benyújtásával egyidejűleg, évente tájékoztatja az Európai Parlamentet és a Tanácsot a program végrehajtásáról, különös tekintettel a rendelkezésre álló források felhasználására.

Módosítás: 38 és 39

14. cikk (3) bekezdés

(3) A Bizottság az alábbi dokumentumokat nyújtja be az Európai Parlamentnek és a Tanácsnak:

a) legkésőbb 2010. március 31-ig időközi értékelő jelentést az elért eredményekről, valamint e program végrehajtásának mennyiségi és minőségi vonatkozásairól;

b) legkésőbb 2010. december 31-ig közleményt e program folytatásáról;

c) legkésőbb 2015. március 31-ig utólagos értékelő jelentést.

(3) A Bizottság az alábbi dokumentumokat nyújtja be az Európai Parlamentnek és a Tanácsnak:

-a) összefoglaló éves jelentést, amely tartalmazza a jelen program sikerének számszerű mérését lehetővé tevő információkat;

a) legkésőbb 2010. március 31-ig három évvel a jelen határozat elfogadását követően részletes időközi értékelő jelentést az elért eredményekről, valamint e program végrehajtásának mennyiségi és minőségi vonatkozásairól;

b) legkésőbb 2010. december 31-ig közleményt e program folytatásáról, különös tekintettel célkitűzéseire;

c) utólagos értékelő jelentést, amely ismerteti a program keretében elért eredményeket – többek között költségvetési értékelését – a végrehajtásának befejezésekor, de legkésőbb 2015. március 31-ig.

Módosítás: 40

14a. cikk (új)

14a. cikk

A projektek közzététele

A Bizottság és a tagállamok minden évben közzéteszik a jelen program által finanszírozott projektek jegyzékét, amely tartalmazza minden egyes projekt rövid leírását.

Módosítás: 41

14b. cikk (új)

14b. cikk

Egyenlő bánásmód

A jelen program alapján működési támogatásban részesülő szervezetek ajánlatot adhatnak be más programok ajánlati felhívásaira, de nem tarthatnak igényt kedvezményes elbánásra a többi, nem uniós költségvetésből finanszírozott szervezetekhez képest.

Módosítás: 42

Melléklet (új)

MELLÉKLET

A LÉTFONTOSSÁGÚ INFRASTRUKTURÁLIS ÁGAZATOK NEM KIMERÍTŐ JELLEGŰ FELSOROLÁSA:

1) Energia

a. Olaj- és gázkitermelés, -finomítás, -feldolgozás és -tárolás, beleértve az olaj- és gázvezetékeket is

b. Villamosenergia-termelés

c. Elektromosáram-, gáz- és olajszállítás

d. Elektromosáram-, gáz- és olajelosztó rendszerek

2) Információs és kommunikációs technológiák (IKT)

a. Információs rendszerek és hálózatok védelme

b. Automatizálás és ellenőrzési rendszerek (SCADA stb.)

c. Internet

d. Vezetékes távközlési szolgáltatások

e. Mobil távközlési szolgáltatások

f. Rádiótávközlés és rádiónavigáció

g. Műholdas távközlés

h. Rádió- és televíziós műsorszolgáltatás

3) Víz

a. Ivóvízellátás

b. Vízminőség-ellenőrzés

c. Visszavezetés és vízmennyiség-ellenőrzés

4) Élelmiszerek

Élelmiszer-termelés és élelmiszer-biztonság

5) Egészségügy

a. Orvosi és kórházi ellátás

b. Gyógyszerek, szérumok, oltóanyagok és gyógyszerkészítmények

c. Bio-laboratóriumok és bio-anyagok

6) Pénzügy

a. (Magán) kivizetési szolgáltatások/kifizetési struktúrák

b. Állami pénzügyi szolgáltatások

7) Közbiztonság, közrend és igazságszolgáltatás

a. Közbiztonság és rendfenntartás

b. Igazságszolgáltatás és börtönök

8) Polgári közigazgatás

a. Kormányzati működés

b. Fegyveres erők

c. Polgári közigazgatási szolgálatok

d. Sürgősségi szolgáltatások

e. Postai és üzenetközvetítő szolgáltatások

9) Közlekedés és szállítás

a. Közúti közlekedés és szállítás

b. Vasúti közlekedés és szállítás

c. Légi közlekedés és szállítás

d. Belső hajózható útvonalak

d. Tengeri közlekedés és szállítás (part menti és hosszú távú hajózás)

10) Vegyipar és atomipar

a. Vegyi és nukleáris anyagok gyártása és tárolása/feldolgozása

b. Veszélyes (vegyi) anyagokat szállító vezetékek

11) Űrkutatás és kutatás

a. Űrkutatás

b. Kutatás

[1] A Hivatalos Lapban még nem tették közzé.

[2] HL C 139., 2006.6.14., 1. o.

--------------------------------------------------